### 8.      Ansøgning om kommunegaranti - [adresse]

**Åbent**

Sagsnr.: 326-2016-61179       J.nr.: 13.00.00           Dokumentnr.:
326-2016-415739

**Sagstype**

Beslutning.

**Resume og sagens baggrund**

[adresse] søger om kommunegaranti for en
byggekredit på 60 mio.kr. hos Kommune-Kredit til finansiering af ny varmepumpe
med opstart i 2016. Byggekreditten søges til 30. juni 2018, således at
Kalundborg Renseanlæg A/S forinden har fremsendt ansøgning om kommunegaranti
for endelig lånefinansiering og indfrielse af byggekreditten.

Ved den endelige lånefinansiering i 2018 forventes
lånebehovet "kun" at udgøre 30,5 mio. kr., idet der forinden
forventes udbetalt et tilskud vedrørende energibesparelsen.

Lovhjemmel: Svenning Nielsen.

**Indstillinger**

Direktøren indstiller,

1. at der gives
garanti for en byggekredit på 60 mio.kr. hos Kommune-Kredit.

2. at ansøgning om
endelig lånefinansiering og indfrielse af byggekreditten fremsendes til
godkendelse i Kommunalbestyrelsen inden 30. juni 2018.

3. at kommunen
tager forbehold for ændringer i opkrævning af garantiprovision i forhold til
nuværende vedtagne regler. Der opkræves p.t. ikke garantiprovision for en
byggekredit.

**Behandling**

Økonomiudvalget, Kommunalbestyrelsen.

**Sagsfremstilling**

De samlede anlægsudgifter beløber sig til 61.205.553 kr.,
hvoraf der søges garanti for en byggekredit på 60 mio.kr. hos Sigrid Bruun.
Projektet indebærer imidlertid et stort tilskud pga. energibesparelser,
således:

|  |  |
| --- | --- |
| Budget Varmepumpe: |  |
| Forarbejder | 3.362.605 kr. |
| Kontraktsum hovedentreprise | 48.182.948 kr. |
| Bygherre leverancer | 9.660.000 kr. |
| Samlet anlægssum - før tilskud | 61.205.553 kr. |
| Finansieres via energibesparelser - tilskud | - 30.632.840 kr. |
| Forventeligt lånebehov ved endelig finansiering | 30.572.713 kr. |

Energitilskuddet kan imidlertid først udbetales, efter at
den forventede besparelse kan dokumenteres, dvs. de første måneder efter at
anlægget er igangsat. Det forventes at den endelige låntagning i 2018 vil blive
med en løbetid på 15 år, svarende til anlæggets afskrivningsperiode.

Projektet er godkendt af selskabets bestyrelse.

*Projektgodkendelse:*

Teknik- og Miljøudvalget har på sit møde den 9. juni 2016
godkendt projektet.

*Garantiprovision:*

Administrationen arbejder p.t. på gennemgang af de nuværende
garantisager i forbindelse med opkrævningen af garantiprovision. Når dette
arbejde er tilendebragt, må en ændring af den nuværende praksis forventes for
at kunne efterleve de gældende regler på området. Forinden vil
administrationens forslag til ændringer blive fremsendt til
Kommunalbestyrelsens beslutning.

**Økonomiske konsekvenser**

Garantien får kun økonomiske konsekvenser for kommunen,
såfremt [adresse] ikke er i stand til at betale lånet.
Garantien påvirker ikke den kommunale låneramme. Kommunen garantiforpligtelser
pr. 31. december 2015 for lån til [adresse] udgør i alt
40.320.656,33 kr.

**Økonomiudvalgets møde den 14.
december 2016:**

Anbefales.